open-index/open-wikipedia-markdown huggingface dataset:
Det første franske keiserdømme

**Det første franske keiserdømme** betegner Napoléon Bonapartes styre i Frankrike og dets erobrede områder i perioden 1804-1814 i tillegg til en kort periode i 1815 kalt de hundre dagene. Keiserdømmet overtok etter konsulatet og endte ved gjenopprettelsen av kongedømmet. En stor del av Europa lå til tider under keiserdømmets kontroll.

Keiserdømmet ble opprettet da Napoleon, som allerede var førstekonsul, utnevnte seg selv til keiser den 18. mai 1804. Den 2. desember samme år kronet han seg selv i Notre-Dame-katedralen i Paris. Keiserdømmets eksistens ble truet allerede i 1805 under Den tredje koalisjonskrigen, men den avgjørende franske seieren i slaget ved Austerlitz kom keiserdømmet til gode. La grande armée, keiserdømmets krigsmaskin, knuste nesten hele den prøyssiske hæren i 1806 og marsjerte videre inn i Polen der den beseiret den russiske hæren i slaget ved Friedland i 1807. Etter Russland og Preussens nederlag ble det ved freden i Tilsit juli 1807 undertegnet en avtale som endte et to års blodbad, men den sikret Frankrike noen delikate fordeler; Preussen ble redusert til halvparten av de tidligere områdene, hæren ble redusert og innbyggerne som var igjen måtte betale en stor bot. Hva Russland angikk, ble tsar Alexander oppmuntret til å føre en konfronterende politikk mot England, noe som resulterte i den engelsk-russiske krig (1807–1812). Russland kom også i krig med Sverige, og tvang landet til å avstå Finland til Russland. Sverige måtte dessuten tilslutte seg kontinentalsperren.

Fransk innblanding på Den iberiske halvøy forårsaket en seks år lang krig som svekket keiserdømmet. I 1809 kjempet Frankrike og keiserdømmet Østerrike mot hverandre i den femte koalisjonskrigen; Frankrike gikk seirende ut av krigen og Habsburgerne ble stilt overfor strenge krav. Det mislykkede felttoget i Russland 1812 var katastrofalt for keiserdømmet. Den sjette koalisjonskrigen førte blant annet til at de franske styrkene i Tyskland ble trukket ut i 1813. Napoleon abdiserte den 6. april 1814. Han reiste til Elba i eksil, men kom tilbake for å gjenopprette keiserdømmet i 1815. Napoleons endelige nederlag, og dermed også det første keiserdømmets, kom i slaget ved Waterloo.

## Se også
* Napoléon Bonaparte
* De hundre dagene

## Referanser
Chongzuo

**Chongzuo** (kinesisk: 崇左 ; pinyin: *Chóngzuǒ*) er et byprefektur i Guangxi i  Folkerepublikken Kina.  

## Historie
Chongzuo er et av de eldste sentra for zhuangfolkets kultur. Det er viktige funnsteder for denne som dateres til steinalderen. I perioden fra 500 f.Kr. til 200 e.Kr. ble klippemaleriene i Huafjellet ved elven Ming til. Dette er en av de største grupper av piktografer i Kina og hele verden. Over et stort område på klippeveggen skildres i rød farge et stort slag. Det er lett å gjenkjenne livaktige figurer, våpen og dyr.

I 214 f.Kr., under Qindynastiets tid, var Chongzuo del av kommanderiet Xiang (象郡). 

Den kinesiske general Feng Zicai (馮子才) slo i fylket Pingxiang tilbake et fransk angrep her i slaget ved Bang Bo i 1885. Sun Yat-sen (孫中山) avfyrte det første kanonskuddet i et anti-Qing-opprør i Chongzuo i 1907. 

I 1930-årene, etter å ha oppildnet til opprør i andre deler av Guangxi, hjalp Deng Xiaoping (鄧小平) med å organisere bønder og arbeidere her under Longzhouoppstandet og grunnla etterhvert Den røde armés 8. armé. 

I 1979 angrep den kinesiske hær Vietnam herfra.

## Flora og fauna
Chongzuo har en stor biodiversitet med mer enn 4000 plantespecier og mer enn 450 dyrearter. Mer enn 30 av dyreartene er sjeldne og vernede, som hvithodede og indokinesiske svarte bladaper, neshornfugler, skjelldyr, and treleoparder.

## Kulturminner
Klippemaleriene i Huafjellet i fylket Ningming (*Huashan yanhua*, 花山岩画) fra de stridende staters tid til det østlige Han-dynastis tid ble i 1988 oppført på Folkerepublikken Kinas liste over kulturminner.

## Administrative enheter
Byprefekturet Chongzuo har jurisdiksjon over ett distrikt (区 *qū*), ett byfylke (市 *shì*) og 5 fylker (县 *xiàn*).

## Eksterne lenker
* 
* Huashan Cliff Painting
Laibin

**Laibin** (kinesisk: 来宾 ; pinyin: *Láibīn*) er et byprefektur i Guangxi i Folkerepublikken Kina. 

## Administrative enheter
Byprefekturet Laibin har jurisdiksjon over ett distrikt (区 *qū*), ett byfylke (市 *shì*), 3 fylker (县 *xiàn*) og ett autonomt fylke (自治县 *zìzhìxiàn*).

## Eksterne lenker
*
Glenn Jacobsen

**Glenn Jacobsen** (født 13. september 1974) er en norsk fotballspiller som spiller for Fevang FK. Han har tidligere spilt for IL Runar i 1. divisjon og var med fra starten av for Sandefjord Fotball der han var med på opprykket til 1. divisjon i debutsesongen. Han spilte totalt 14 kamper og scoret 1 mål for SF i 1. divisjon. Han har også spilt for Odd Grenland, Larvik Fotball, Eik-Tønsberg og Pors Grenland.

## Eksterne lenker
*  Glenn Jacobsen – Odds digitale museum
* www.fevangfotball.no
Grøtomslag

**Grøtomslag** er en gammel form for medisinsk behandling, der grøt, oppbløtt brød eller varierende blandinger av absorberende stoffer og urter ble smurt på bandasjer og brukt til forbinding av sår, verkebyller eller betente områder. Grøtomslagets viktigste funksjon er å trekke ut verk og å virke svalende. Ved bruk av naturlige antiseptiske stoffer, slik som honning, ble grøtomslag brukt til å kurere en serie betennelser.

Grøtomslag var særlig mye brukt i romersk medisin, og brukes fortsatt en del på dyr, særlig hester.
Thorbjørn Lindhjem

**Thorbjørn Lindhjem** (1933–2024) var en norsk operasanger (bassbaryton).  

Lindhjem studerte ved konservatoriene i Oslo og Bergen samt hos Arturo Merlini og Ettore Campogagliani i Milano. Lindhjem debuterte i Universitetets Aula i 1963 og ble i 1964 elev ved Operaskolen i Oslo. Han var solist ved Den norske opera (1967&ndash;1977) med flere store roller, slik som Rigoletto, Scarpia, Sharpless og Germont. Lindhjem har også en omfattede plateproduksjon.

I 1979 regisserte han RingsakerOperaens oppsetning av Gaetano Donizettis *[[Elskovsdrikken]]*.

I 1986 ble han tildelt Stiklestadprisen, som annethvert år utdeles av Verdal kommune til en norsk skapende eller utøvende kunstner for en kunstnerisk innsats som har forbindelse med Stiklestad og/eller de ideer og den tradisjon som er knyttet til  Olsok.

Da han i 2008 spilte tittelrollen i Verdis opera *Rigoletto* ved Opera Nordfjord, i Toralv Maurstads regi, bar *Sunnmørspostens* anmeldelse følgende overskrift og ingress:«Suveren Rigoletto - Thorbjørn Lindhjem sin Rigoletto kjem til å ruve i Opera Nordfjord si historie.»Anmelderen i *Sunnmørsposten* skrev:«Thorbjørn Lindhjem er 72 år gamal. Han er ei levande legende. Innsatsen er deretter også. Han pustar liv i karakteren sin på hjarteskjerande vis. Narren som hatar tilveret sitt, pukkelryggen og heile skiten.»

Han vokste opp i Tjølling, men bodde i Oslo i mange år. 

## Familie
Han var far til Eline Lindhjem (1962–2016), som ledet *[[Reiseradioen]]* i NRK flere sommere og som også var programleder på NRK Barne-TV i programmet *[[Eline i Lia]]*.

## Se også
* Thorbjørn Lindhjems diskografi

## Referanser


## Eksterne lenker
* *[https://tv.nrk.no/program/FUHA02001173/bekk-og-blaane Bekk og blåne]* - konsertprogram der Hege Tunaal og Thorbjørn Lindhjem fremfører sanger tonesatt av Tormod Sæverud. Første gang sendt i NRK Fjernsynet 7. november 1973. Besøkt 1. juli 2018.
Familiesosiologi

**Familiesosiologi** er studiet av familien som institusjon og som arena for sosialisering. Familiesosiologien legger spesielt vekt på å undersøke betydningen av sosial klasse, kjønn og etnisitet, og forholdet mellom familien og arbeidslivet. Videre kan familiesosiologien påvise hvilke virkninger sosiale endringer har på familien.

I norsk sammenheng begynte familiesosiologien å vokse frem som et eget felt i 1950-årene, og Erik Grønseth og Harriet Holter regnes som fagets grunnleggere. Blant de klassiske studiene innen norsk familiesosiologi finner man Erik Grønseths og psykologen Per Olav Tillers studie av fraværende fedre i sjømannsfamilier i 1950- og 1960-årene og Erik Grønseths eksperimentelle studie av «ektefelledelt arbeidstid» fra 1970-årene, et prosjekt om balansen mellom arbeid og familie som vekket stor internasjonal oppsikt både i faglige kretser og i media. Prosjektet ble fulgt opp i en oppfølgingsstudie fra 2005 finansiert av Norges forskningsråd.

Familiesosiologi er i utgangspunktet et distinkt felt innen sosiologi og skiller seg fra feltet *[[Kjønnsforskning|kvinne- og kjønnsforskning]]*, som oppstod senere med utgangspunkt i feministisk teori. De to tradisjonene er likevel i dag i stor grad overlappende.

## Referanser
Gaizka Mendieta

**Gaizka Mendieta Zabala** (født 1974) er en spansk tidligere fotballspiller. Han har spilt for Cd Castellon, Valencia, Lazio, Barcelona og Middlesbrough.

Han fikk totalt 40 kamper for  og var med i EM i 2000 og VM i 2002. 

## Referanser


## Eksterne lenker
*
Miguel

**Miguel** er en spansk og portugisisk form av mannsnavnet Mikael, som har hebraisk opprinnelse og betyr «Hvem er som Gud?».

## Utbredelse
*Miguel* har vært et populært navn i USA siden 1960-årene og hadde en popularitetstopp med 0,2% i 2002.

*Miguel* er i dag et vanlig navn i mange spansktalende land.

|}

## Kjente personer med navnet
Personene i listen er ordnet kronologisk etter fødselsår.
* Miguel de Cervantes Saavedra (1547–1616), spansk forfatter kjent for romanen *Don Quijote*
* Miguel Sandoval (f. 1951), amerikansk skuespiller
* Miguel Ángel Muñoz (f. 1983), spansk skuespiller og sanger

## Referanser


## Eksterne lenker
*
Erica – fri kvinne

***Erica – fri kvinne*** (originaltittel: *An Unmarried Woman*) er en amerikansk dramafilm fra 1978 med Jill Clayburgh, Alan Bates og  Michael Murphy i hovedrollene. Regi og manus er ved Paul Mazursky.

## Handling
Erica (Jill Clayburgh) er kvinne som har levd i et trygt og tilsynelatende lykkelig ekteskap i 17 år sammen med mann og tenåringsdatter. Men da mannen forlater henne og flyttet sammen med en ung kvinne, knekker hun nesten sammen. Hun går til psykolog og innleder en rekke kortvarige forhold til forskjellige menn. Men så møter hun den eksentriske britiske maleren Saul (Alan Bates).

Filmen berører tema som feminisme, ekteskap, depresjon og skilsmisse.

## Om filmen
Filmen ble i 1978 tildelt prisen for beste kvinnelige skuespiller (Jill Clayburgh) ved Filmfestivalen i Cannes. Den ble året etter nominert til tre Oscar, en BAFTA og fem Golden Globes.

## I rollene
(utvalg)
*Jill Clayburgh ....Erica
*Michael Tucker ....Fred
*Alan Bates ....Saul
*Michael Murphy ....Martin
*Cliff Gorman ....Charlie
*Patricia Quinn –  Sue  
*Kelly Bishop –  Elaine 
*Lisa Lucas –  Patti 
*Linda Miller –  Jeannette 
*Andrew Duncan –  Bob 
*Daniel Seltzer –  Dr. Jacobs 

## Referanser


## Eksterne lenker
*
Alba (navn)

**Alba** er et kvinnenavn som kan bety «hvit» eller «morgengry». Navnet er vanlig blant annet i Spania og flere land i Latin-Amerika. En navnebærer er den spanske skuespilleren Alba Flores.

## Etymologi
*Alba* har flere opprinnelser og betydninger. Det kan være dannet fra latin *albus*, som betyr «hvit». På italiensk, spansk og katalansk betyr alba «daggry» eller «morgengry». Navnet kan også være et avledet navn fra germansk alb «alv, overnaturlig vesen». I nordiske språk kan *Alba* også være en kortform av *[[Alberta (navn)|Alberta]]* eller en feminin form av *Albo*.

## Utbredelse
*Alba* er vanlig i flere land, blant annet Colombia og Spania.

|}

## Navnedag
*Alba* har navnedag i flere land, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Alba de Céspedes (1911–1997), italiensk-kubansk skribent
* Alba Múgica (1916–1983), argentinsk filmskuespiller
* Alba Roversi (født 1961), venezuelansk telenovela- og teaterskuespiller
* Alba Molina (født 1978), spansk-romani sanger
* Alba Flores (født 1986), spansk skuespiller
* Alba Ribas Benaiges (født 1988), spansk skuespiller
* Alba Torrens (født 1989), spansk basketballspiller
* Alba August (født 1993), dansk-svensk skuespiller og singer-songwriter
* Alba Gaïa Bellugi (født 1995), fransk skuespiller
* Alba Baptista (født 1997), portugisisk-brasiliansk skuespiller

## Annen betydning
* Alba er også det gamle navnet for Skottland

## Referanser


## Eksterne lenker
*
Nattmat

**Nattmat** er et måltid som inntas på natten. Nattmaten er gjerne forbundet med tilstelninger som bryllupsfester, nyttårsselskap og annet, der man kan servere et lett måltid sent på festen.

Nattmat er også et vanlig begrep om et måltid som inntas etter en utekveld på byen. Vanlige former for nattmat i Norge er hamburgere, kebab, pizza, pølser og sandwicher. Enkelte steder serveres andre retter som bakt potet eller fish and chips som nattmat.

Begrepet nattmat kan også benyttes når en person står opp og henter seg mat om natta eller når de som arbeider om natten spiser på nattestid.

## Referanser
Steinerhøyskolen

**Steinerhøyskolen** er en norsk, privat høyskole som primært utdanner lærere og barnehagelærere. Den er lokalisert i bygget til tidligere Berles skole i Professor Dahls gate 30 på Frogner i Oslo. Steinerhøyskolen er akkreditert som høyskole av NOKUT og tilbyr utdanning på bachelor- og masternivå i steinerpedagogikk. Bachelorprogrammene er lærer, barnehagelærer og sosialpedagogikk. Videre tilbyr høyskolen et internasjonalt masterprogram samt forskjellige videre- og etterutdannelser for pedagoger. 

## Historie
Steinerhøyskolen ble opprettet 1981 i Oslo som *Antroposofisk Pedagogisk Seminar,* for å utdanne lærere til det voksende antall steinerskoler i Norge. Høyskolen ble da godkjent av Kunnskapsdepartementet som kompetansegivende for arbeid i norske steinerskoler, og mottar statsstøtte i henhold til Privathøyskoleloven av 1986. Siden 1997 har høyskolen vært 100% statsfinansiert (opp fra 50% i 1983). Steinerhøyskolen er organisert som en almennyttig stiftelse, med styret som øverste organ. I 2025 fikk Steinerhøyskolen institusjonsakkreditering som høyskole av NOKUT.

l 1990 fikk høyskolen en ny linje for førskolepedagogikk, en treårig utdanning som gir kompetanse for arbeid i steinerbarnehager. Utdanningen kan også tas som fireårig deltidsutdanning. Høsten 2005 etablerte høyskolen to nye studietilbud: Mastergrad i steinerpedagogikk og studieår i billedkunstfag (nå form og farge). I 2020 begynte Steinerhøyskolen et samarbeid med Oslomet om en 5-årig lærerutdanning som gir mastergrad og kompetanse til å undervise i både steinerskoler og offentlige skoler. Fra høsten 2024 er det mulig å ta lærerstudier som en samlingsbasert deltidsutdanning. 

I samarbeid med Alanus University of Arts and Social Sciences utgir høyskolen det akademiske tidsskriftet *Research on Steiner Education*. Høyskolen er involvert i samarbeid med østeuropeiske land, bl.a. som vertskap for International Waldorf Summer Seminar.

Det engelske navnet er *Rudolf Steiner University College*.

## Referanser


## Eksterne lenker
* 
* Hva er steinerpedagogikk?; steinerhoyskolen.no
Mikael Marin

**Mikael Marin** (født 1965) er en svensk musiker som spiller både folkemusikk og klassisk musikk på fele/fiolin. Han ble riksspelemann i 1983.

Marin er en av Sveriges mest veletablerte folkemusikert gjennom gruppa Väsen. Han spiller også i gruppene Timber, Marin/Marin (med Mia Marin, Bowing 9, Rotvälta, Stockholms barockorkester med flere. Marin deltar også på Waltz With Me som Annbjørg Lien gav ut i 2008. Sammen med Ånon Egeland vant han Folkelarmprisen 2017 i klassen tradisjonelt samspill for albumet *Sorpesoll* og ble nominert til Spellemannprisen 2017 i klassen folkemusikk/tradisjonsmusikk for samme album. Sammen med Egeland og Mats Edén ga han ut albumet *Egeland/Edén/Marin Vol 1* i 2019 og ble nominert til Folkelarmprisen 2019 i klassen tradisjonelt samspill. I 2021 ble Marin og Egeland nominert til Folkelarmprisen i klassen tradisjonelt samspill for albumet *Farvel, farvel*.

Han underviser på Kungliga Musikhögskolan i ensemble, arrangering samt fiolin/viola på folkemusikkinstitusjonen.

## Referanser


## Eksterne lenker
* 
* Väsen, biografi
Anatoliske språk

**Anatoliske språk** er en utdødd gruppe innen de indoeuropeiske språkene. Disse språkene ble talt i Anatolia (dagens Tyrkia) i oldtiden. Det best dokumenterte språket er hettittisk, som man kjenner fra en rekke tekster med kileskrift. Til gruppen hørte også blant annet lykisk, luvisk og lydisk.

## Referanser


## Eksterne lenker
* Melchert, H. Craig: «Anatolian Databases», UCLA. Lenker til kileskrift (PDF)
Vivian

**Vivian** er en opprinnelig engelsk form av kvinnenavnet *[[Viviana]]*, som har opprinnelse i det romerske familienavnet *Vivianus*, dannet av latinske *vivus*, «levende».

## Utbredelse
*Vivian* er i dag et vanlig navn i mange land i Nord- og Sør-Amerika, og enkelte i andre land, som blant annet Ghana og Estland. Formene *[[Viviana]]*, *Viviane* og *Vivien* er også vanlige i mange land.

|}

*Vivian* er også kjent brukt som mannsavn, men dette er i dag svært uvanlig. Formen *Vivien* er også brukt som mannsnavn i Frankrike.

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Vivien Leigh, (egentlig **Vivian** Mary Hartley, 1913 – 1967) 
* Vivian Maier (1926&ndash;2009), amerikansk fotograf
* Vivian Gornick (født 1935), amerikansk skribent
* Vivian Zahl Olsen (født 1942), norsk tegner
* Vivian Wu (født 1966), kinesisk filmskuespiller
* Vivian Hsu (født 1975), taiwansk sanger og skuespiller
* Vivian Rosenthal (født 1976), amerikansk designer
* Vivian Howard (født 1978), amerikansk TV-kokk
* Vivian Sørmeland (født 1985), norsk sangartist
* Vivian Arend, canadisk forfatter
### Menn
* Vivian Harris (født 1978), guyansk bokser
* Vivian Dsena (født 1988), indisk skuespiller

## Referanser


## Eksterne lenker
*
Satyricon (film)

***Satyricon*** (også kjent som *Fellini Satyricon*) er et italiensk periodedrama og fantasyfilm fra 1969 regissert av Federico Fellini. De fremste rollene spilles av Martin Potter, Hiram Keller, Max Born og Salvo Randone. Filmen har et surrealistisk preg og bygger løst på en bok av den senantikke romerske forfatteren Petronius.

## Handling
*Satyricon* kan beskrives som en reise i middelhavslandene i en mytisk og historisk tid. En reise inn i en dekadent sivilisasjon med en god porsjon fantasi. Handlingen foregår i Romas uanstendige og erotiske verden på keiser Neros tid. To konkurrerende lærere lurer hverandre etter beste evne mens de kappes om den samme kvinnens gunst. Det blir dratt paralleller til vårt moderne samfunns nytelsesjag, der jakten på egen tilfredsstillelse er i sentrum. Resultatet blir både intens glede og bunnløs fortvilelse vist i forføreriske scener.

Filmen forsøker å peke på grunnene til Romerrikets oppløsning og forfall. Den knyttes tematisk sammen av billedrekker nært forbundet med fortellingens grunnleggende problemer.

## Om filmen
Filmen vant fire priser ved Italian National Syndicate of Film Journalists. Den vant prisen for beste italienske film ved Filmfestivalen i Venezia. Det kan også nevnes at Fellini ble nominert til en Oscar, i klassen beste regi.

*Satyricon* ble godt mottatt av filmkritikerne, noe som gjenspeiles i at den har fått 76 % på Rotten Tomatoes. Den amerikanske kritikeren Roger Ebert gav den toppscore, mens Leonard Maltin gav den 3 av 4 stjerner.

Produksjonskostnadene er estimert til 3 millioner dollar.

## I rollene
(utvalg)

## Referanser


## Eksterne lenker
*
Ville Kantee

**Ville Kantee** (født 8. desember 1978 i Joutseno) er en tidligere finsk skihopper som representerte skiklubben Puijon Hiihtoseura.

Han debuterte i verdenscupen i 1996. Under rennet på Lillehammer oppnådde han en 27.-plass, under et renn som Dieter Thoma vant foran Kristian Brenden og Hiroya Saitoh. Et år senere oppnådde han sin første plassering rundt de 10 beste, en 11.-plass fra Harrachov. Dette rennet vant Primož Peterka foran Andreas Goldberger og Kristian Brenden.

I 1999 kom Kantees store gjennombrudd. 13 renn, og 13 plasseringer blant de 10 beste, hvorav en seier i Kuopio. Han vant foran Risto Jussilainen og Roberto Cecon. To måneder senere fulgte en ny pallplass, denne gangen i Hakuba, hvor han hadde Jani Soininen og Andreas Widhölzl foran seg på resultatlisten.

Under sesongens andre renn i 2000 vant Sven Hannawald i Granåsen. Dette med Kantee på plassen bak. Akkurat samme skjedde 2 dager senere, i Holmenkollen, og 9 måneder senere var det kun Martin Schmitt og Janne Ahonen som slo han i Kuopio. Så, nøyaktig tre år senere oppnådde han sin siste store plassering. Først vant han laggull i Willingen med Matti Hautamäki, Jani Soininen og Risto Jussilainen, så vant han det individuelle rennet dagen etter, foran Adam Małysz og Risto Jussilainen. Deretter fulgte et år med en god del motgang, og han la opp rett før OL i Salt Lake City i 2002.

### Sammenlagtplasseringer i verdenscupen

## Referanser


## Eksterne lenker
*
Alan Alborn

**Alan Jacob Alborn** (født 13. desember 1980 i Alaska) er en tidligere amerikansk skihopper som hoppet for klubben Alaska Jumping Club. Alborn deltok i 6 olympiske renn, men skaffet seg først og fremst et navn som skiflyver.

For selv om hans største bedrifter kom i noe mindre hoppbakker, er det ingen hemmelighet at han foretrakk gigantbakken Planica til trening og lignende.

Alborn hadde sitt beste år i 2001, hvor han på 2 dager oppnådde en 6.-plass og en 4.-plass i Engelberg. Stefan Hocke og Adam Malyz vant rennene. To måneder ble han nr 6 under det avsluttende rennet av hoppuka. Dette rennet vant Sven Hannawald.

Alborn avsluttet sin karriere i 2007, etter en 35.-plass i Planica.

### Sammenlagtplasseringer i verdenscupen

## Referanser


## Eksterne lenker
*
April (navn)

**April** er et kvinnenavn dannet av navnet på måneden april. Måneden har fått navn fra det latinske ordet *aprire*, «å åpne». *Avril* er en fransk form av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
### Kvinner
* April Margera (f. 1956), amerikansk kokebokforfatter
* April Winchell (f. 1960), amerikansk skuespiller
* April Bloomfield (f. 1974), britisk kokk
* April Hunter (f. 1974), amerikansk bryter, skuespiller og modell
* April Bowlby (f. 1980), amerikansk skuespiller
* April Love Jordan (f. 1988), filippinsk skjønnhetsdronning og modell
### Menn
* April Boy Regino (f. 1961), filippinsk sanger og låtskriver

## Annen bruk av navnet
* April Ryan, hovedperson i eventyrspillet *Den lengste reisen*

## Referanser


## Eksterne lenker
*
Lommer

:*For å lese om lommer i klær, se* lomme

* amerikastorlom
* islom
* gulnebblom
* smålom
* storlom

**Lomfugler** (Gaviiformes), **lomfamilien** (Gaviidae) eller **lommer** (*Gavia*) er en orden, familie og slekt med fugler som består av fem arter og tilhører gruppen Aequornithes (vannrovfugler).

Navnet *lom* stammer fra det norrøne ordet *lómr* som betyr *klynker* eller *klynking* og har sammenheng med de karakteristiske klynkende lydene disse fuglene utstøter.

## Evolusjon
Neoaves separerte i to linjer for cirka 79,6 millioner år siden. Den ene ledet fram til Passeriformes, den andre til Falconiformes, Charadriiformes, Procellariiformes, Gaviiformes (lommene), Ciconiiformes og Sphenisciformes..

Gaviiformes (lommer) og Procellariiformes (stormfugler) har trolig en felles stamfar, som forskerne mener levde på Gondwana for omkring 71 millioner år siden, den gang Australia, Antarktika og Sør-Amerika hang sammen og den store landmassen lå lenger mot sør. Moderne lommer har en lang utviklingshistorie bak seg og er ganske like, og utgjør en eneste familie med en enkelt slekt.

## Inndeling
Inndelingen følger HBW Alive og er i henhold til . Norske navn følger Norsk navnekomité for fugl og er i henhold til Syvertsen *et al.* (2008, 2017). Navn i parentes er uoffisielle midlertidige beskrivelser, som endres når nye offisielle navn foreligger.

* Aequornithes, (vannrovfugler)
** Gaviiformes, lomfugler
*** Gaviidae, lomfamilien
**** *[[lommer|Gavia]]*, lommer
***** *[[smålom|G. stellata]]*, smålom
***** *[[storlom|G. arctica]]*, storlom
***** *[[amerikastorlom|G. pacifica]]*, amerikastorlom
***** *[[islom|G. immer]]*, islom
***** *[[gulnebblom|G. adamsii]]*, gulnebblom

## Referanser




## Eksterne lenker
*
Juni (navn)

**Juni** er et kvinnenavn dannet av navnet på måneden juni. Måneden har fått navn etter den romerske gudinnen Juno. *Juni* er også en finsk kortform av kvinnenavnet *[[Johanna]]*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Juni Dahr (f. 1953), norsk skuespiller

## Annen bruk av navnet
* Juni Anker-Hansen, rollefigur i TV-serien Hotel Cæsar på TV2

## Referanser


## Eksterne lenker
*
F.I.S.T.

***F.I.S.T.*** er en amerikansk actiondramafilm fra 1978 med Sylvester Stallone i hovedrollen. Regi er ved Norman Jewison.

## Handling
Under streiken i Cleveland, Ohio i 1937 leier lastebil-arbeiderne den lokale mafiaen som beskyttelse mot de bander arbeidsgiverne setter inn overfor de streikene. Lederen for arbeiderne er Johnny Kovak (Sylvester Stallone) og etterhvert blir han nasjonal fagforeningsleder. Underveis blir han imidlertid fanget inn i et nett av ytelser og gjenytelser med mafiaen.

## Om filmen
Til tross for populære skuespillere i ledende roller og gode kritikker, ble filmen ikke den kassasuksessen filmskaperne hadde håpet på. Kommersielt kan den beskrives som en moderat suksess med en inntjening på $20 millioner i USA http://www.imdb.com/title/tt0077531/business.

## I rollene
(utvalg)
* Sylvester Stallone: Johnny Kovac
* Rod Steiger: Senator Madison
* Peter Boyle: Max Graham
* Melinda Dillon: Anna Zerinkas
* Kevin Conway: Vince Doyle
* Anthony Kiedis: Kevin Kovac

## Eksterne lenker
*
Napoleonstiden

**Napoleonstiden** var en epoke i moderne fransk og europeisk historie, årene fra 1799 til 1815 da hærføreren og keiseren Napoléon Bonaparte satt ved makten i Frankrike. Napoleonstiden begynte med Napoleons statskupp, da han styrtet Direktoriet og grunnla konsulatet. Senere førte Frankrike under Napoleon en rekke kriger kalt Napoleonskrigene. Perioden endte med Napoleons nederlag ved Waterloo i 1815.

## Regenter i Napoleonstiden
*Napoleon I – Det første franske keiserdømme, Kongedømmet Italia, Rhinforbundet (beskytter), Konføderasjonen Sveits (megler)
*Alexander I av Russland – Det russiske keiserdømmet
*Frans II – Det hellige romerske rike av den tyske nasjon, senere keiser av Keiserdømmet Østerrike
*Maximilian I – Kongeriket Bayern 
*Fredrik August I – Kongeriket Sachsen og hertugdømmet Warszawa
*Fredrik I – Kongeriket Württemberg 
*Fredrik Vilhelm – Kongeriket Preussen
*Karl IV – Spania
*Maria I (Johan VI fungerte som regent) – Portugal.
*Ferdinand IV og Maria Karolina – Kongedømmet Napoli og Begge Sicilier
*Karl Emmanuel – Kongedømmet Sardinia
*Vilhelm V av Oranien – Nederland
*Kristian VII – Danmark-Norge
*Gustav IV etterfulgt av Karl XIII – Sverige
*Selim III, Mustafa IV og Mahmud II – Det osmanske rike
*Georg III (Georg IV regent på vegne av faren fra 1811) – Storbritannia
*Presidentene John Adams, Thomas Jefferson og James Madison av det nylig etablerte USA

## Kriger i Napoleonstiden
*Revolusjonskrigene (1792–1802)
**Den første koalisjonskrigen (1792–1797)
**Den franske invasjon av Egypt og Syria (1798–1801)
**Den andre koalisjon (1799–1802)
*Napoleonskrigene (1803–1815)
**Den tredje koalisjon (1805)
**Den fjerde koalisjonskrigen (1806–1807)
**Kanonbåtskrigen (1807–1814)
**Den spanske selvstendighetskrigen (1808–1814)
**Den femte koalisjonskrigen (1809)
**Napoleons felttog i Russland (1812) 
**Den sjette koalisjonskrigen (1812–1814)
**Den sjuende koalisjonskrigen (1815)
*Den britisk-amerikanske krig (1812–1815)
*Berberkrigen (1801-1805)

## Større slag i Napoleonstiden
*Slaget ved Aboukir 1799
*Slaget ved Arcola 1796
*Slaget ved Aspern-Essling 1809
*Slaget ved Auerstadt 1806
*Slaget ved Austerlitz 1805
*Slaget ved Bautzen 1813
*Slaget ved Borodino 1812
*Slaget ved Kjøbenhavn 1801
*Slaget ved Dresden 1813
*Slaget ved Eckmühl 1809
*Slaget ved Eylau 1807
*Slaget ved Friedland 1807
*Slaget ved Jena 1806
*Slaget ved Leipzig 1813
*Slaget ved Lodi 1796
*Slaget ved Lützen 1813
*Slaget ved Marengo 1800 
*Slaget på Nilen 1798
*Slaget ved pyramidene 1798
*Slaget ved Rivoli 1797
*Slaget ved Salamanca 1812
*Slaget ved Somosierra 1808
*Slaget ved Talavera 1809
*Slaget ved Trafalgar 1805
*Slaget ved Toulon 1793
*Slaget ved Valmy 1792
*Slaget ved Vimiero 1808
*Slaget ved Vitoria 1813
*Slaget ved Wagram 1809
*Slaget ved Waterloo 1815

## Referanser
Juli (navn)

**Juli** er en ungarsk og svensk kortform av kvinnenavnet *[[Julia]]*, og en finsk kortform av mannsnavnet *[[Julius]]*. Begge disse navnene har opprinnelse i latinske *iovilius*, «dedikert til Jove». Navnet kan også knyttes til navnet på måneden juli.

## Utbredelse

|}

|}

## Kjente personer med navnet
Personene i listen er ordnet kronologisk etter fødselsår.
* Juli Inkster (f. 1960), amerikansk golfspiller

## Referanser


## Eksterne lenker
*
Yulin

**Yulin** kan være:
*Byprefekturet Yulin i den autonome regionen Guangxi i Folkerepublikken Kina,
*Byprefekturet Yulin i provinsen Shaanxi i Kina.
Yulin (Guangxi)

**Yulin** er et byprefektur sørøst i den autonome region Guangxi i  Folkerepublikken Kina. Det har et areal på 12.839 km² og rundt 5,98 millioner innbyggere (2004).

## Hundekjøttfestivalen

Yulin fremstiller seg som hundekjøttrettenes kulinariske vugge. Hvert år i juni arrangeres det en festival for hundekjøtt, og det slaktes i den forbindelse mange tusen hunder (i 2011: 15.000 hunder).

## Administrative enheter
Byprefekturet Yulin har jurisdiksjon over ett distrikt (区 *qū*), ett byfylke (市 *shì*) og 4 fylker (县 *xiàn*).

## Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Fotnoter


## Referanser


## Eksterne lenker
*
Yuzhou

**Yuzhou** kan være:
*Yuzhou (Xuchang) – i Xuchang i provinsen Henan i Folkerepublikken Kina
*Yuzhou (Yulin) – i Yulin i den autonome region Guangxi i Kina
Qianxinan

Det autonome prefektur **Qianxinan** for bouyei- og miaofolkene (kinesisk: 黔西南布依族苗族自治州, pinyin: *Qianxi’nan Buyizu Miaozu zizhizhou*) ligger i den kinesiske provins Guizhou. Qianxinan har et areal på 16&nbsp;817 km² og ca. 3 015 112 innbyggere (2020).

## Administrative enheter
Qianxinan består av ett byfylke og syv fylker:
*Byfylket Xingyi (兴义市), 2&nbsp;911 km², 730&nbsp;000 innbyggere;
*Fylket Xingren (兴仁县), 1&nbsp;785 km², 460&nbsp;000 innbyggere,;
*Fylket Pu'an (普安县), 1&nbsp;429 km², 290&nbsp;000 innbyggere,;
*Fylket Qinglong (晴隆县), 1&nbsp;327 km², 270&nbsp;000 innbyggere;
*Fylket Zhenfeng (贞丰县), 1&nbsp;512 km², 350&nbsp;000 innbyggere;
*Fylket Wangmo (望谟县), 3&nbsp;006 km², 280&nbsp;000 innbyggere;
*Fylket Ceheng (册亨县), 2&nbsp;597 km², 220&nbsp;000 innbyggere;
*Fylket Anlong (安龙县), 2&nbsp;238 km², 430&nbsp;000 innbyggere.

### Etnisk sammensetning

## Referanser
Axel Berg (fotballspiller)

**Axel August Berg** (født 8. juli 1938 i Oslo, død 12. april 2020 i Bærum) var en norsk fotballspiller (venstreving). 

Som sin yngre bror Jan Berg spilte han for  (1955–65, 73 seriekamper og 26 scoringer totalt), og ble seriemester 1964. Berg var også spilleren bak den første scoringen etter at 1. divisjon ble samlet til én avdeling.

Han spilte også åtte landskamper for , og noterte seg for to skåringer.

## Referanser




## Eksterne lenker
*
Bortala (Xinjiang)

**Bortala** (kinesisk: 博尔塔拉; pinyin: *Bó'ěrtǎlā*; Wade-Giles: *Pó-ěrh-t'ǎ-lā*; uigurisk: بۆرتال; uigur-latin: *Börtala*) er et autonomt prefektur for mongoler og ligger i  Xinjiang i Folkerepublikken Kina. Bortala har et areal på 24&nbsp;895,68 km²  og ca. 450&nbsp;000 innbyggere (2004). 

## Administrative enheter
Det autonome prefekturet Bortala har jurisdiksjon over ett byfylke (市 *shì*) og 2 fylker (县 *xiàn*). 

## Etnisk sammensetning
Ingemar Mayr

**Ingemar Mayr** (født 30. november 1975 i Sint-Michielsgestel, Nederland) er en tidligere nederlandsk-østerriksk skihopper.

Mayr representerte først Østerrike, og oppnådde 21.-plass i debutrennet sitt i verdenscupen i Innsbruck 3. januar 1993. I mars samme år var han på det østerrikske laget som tok sølvmedalje i lagkonkurransen under junior-VM i Harrachov. Sin sportslig beste plassering i verdenscupen oppnådde han i Engelberg 14. januar 1995, da han ble nummer 15. Etter sesongen 1997/98 klarte han ikke å kvalifisere seg til det østerrikske laget, og han var borte fra internasjonal skihopping i to sesonger.

Ingemar Mayr har nederlandsk mor, og kunne derfor skifte til nederlandsk statsborgerskap. Som en del av det nederlandske landslaget var han tilbake i verdenscupen igjen i januar 2001. 9. desember samme år deltok han på det nederlandske laget som ble sist av 10 lag i lagkonkurransen i verdenscupen i Villach. Individuelt var hans beste plassering for Nederland i verdenscupen 22.-plass i Hakuba 24. januar 2002. Dette var imidlertid et renn med relativt dårlig deltakelse.

Inegmar Mayr deltok i senior-VM to ganger. I Lahtis i 2001 ble han nummer 47 i storbakken, og i Val di Fiemme i 2003 ble han nummer 46 både i stor- og normalbakken. Han la opp etter sesongen 2002/03. Til sammen deltok han i 48 verdenscuprenn – 31 for Østerrike og 17 for Nederland. Hans beste plassering sammenlagt i verdenscupen var 45.-plass, sesongen 1994/95.

## Referanser


## Eksterne lenker
*
Gruvebrannen i Barentsburg april 2008

**Gruvebrannen i Barentsburg april 2008** var en brann i en gruve i den russiske bosetningen i Barentsburg på Svalbard den 17. april 2008. Det var 31 arbeidere i gruva hvorav 29 ble berget ut uskadd, men en ble funnet død og en er fortsatt savnet ifølge Sysselmannen på Svalbard.

Kullgruva eies og drives av det russiske selskapet Trust Arktikugol, og det er en russer og en ukrainer som er savnet.

Hendelsen inntraff bare tre uker etter helikopterulykken på Heerodden den 30. mars 2008 på den russiske helikopterbasen utenfor Barentsburg, der tre mennesker mistet livet.

## Referanser


## Eksterne lenker
Jan Berg (Lyn-spiller)

**Jan «Julle» Berg** (født 11. mai 1943 i Oslo, død 14. august 2005) var en norsk fotballspiller. Han var midtbane- og angrepsspiller og representerte Lyn Fotball, i likhet med broren Axel Berg.

Jan Berg spilte i perioden 1961–71 til sammen 189 kamper for Lyn og scoret 56 mål. Han ble seriemester for klubben i 1964 og 1968 og norgesmester i 1967 og 1968. Han var med på Lyn-laget som avanserte til kvartfinale i cupvinnercupen i 1968.

Berg representerte juniorlandslaget og B-landslaget. Fra 1971 var han trener, deriblant for Lyn (1976–77) som resulterte i opprykk til 1. divisjon i 1978. Senere fortsatte han i Lyns administrasjon.

## Referanser
Jan Berg

**Jan Berg** er navnet til flere personer: 

*Jan Berg (filosof), svensk filosof
*Jan Berg (politiker), typograf og politiker (Ap)
*Jan Berg (Lyn-spiller), tidligere fotballspiller for Lyn Oslo
*Jan Berg (Molde-spiller), tidligere fotballspiller for Molde FK
Sosialhøgskolen i Stavanger

**Sosialhøgskolen i Stavanger** var en høgskole for sosialfaglig utdanning i Stavanger. Den ble etablert i 1966 som Stavanger sosialskole. Skolen utdannet sosionomer og barnevernspedagoger. Skolen ble statlig høgskole i 1980. I 1994 ble Sosialhøgskolen i Stavanger, sammen med blant andre Stavanger Sykepleierhøgskole, innfusjonert i Høgskolen i Stavanger.

## Referanser
Stavanger lærerhøgskole

**Stavanger lærerhøgskole** var en høgskole for lærerutdanning i Stavanger. Skolen er siden 1994 en del av Universitetet i Stavanger.

Skolen ble etablert i 1954 under navnet Statens lærerskoleklasser i Stavanger. Skolen utdannet lærere og førskolelærere. Skolen skiftet navn til Stavanger offentlige lærerskole i 1960, Stavanger lærerskole i 1967 og Stavanger lærerhøgskole fra 1981. Skolen har siden 1972 holdt til i lokaler på dagens universitetsområde.

1. august 1994 fusjonerte høgskolen med seks andre høyskoler i Stavanger til Høgskolen i Stavanger (senere Universitetet i Stavanger).
## Referanser
Ak-Dovurak

**Ak-Dovurak** (russisk: Ак-Довурак) er en by i republikken Tuva i Russland. Den ligger ved elva Khemtsjik (ei venstre sideelv til Jenisej), rundt 300&nbsp;km vest for Kyzyl. Innbyggertall: 12&nbsp;955 (folketelling 2002), 15&nbsp;191 (folketelling 1989).

Den ble grunnlagt i 1964 som en bosetning i forbindelse med byggingen av en asbestfabrikk.

## Eksterne lenker
*
Sjagonar

**Sjagonar** (russisk: Шагонар, tuvinsk: Шагаан-Арыг) er en by i republikken Tuva i Russland. Den ligger ved elva Jenisej, rundt 110&nbsp;km vest for Kyzyl. Innbyggertall: 11&nbsp;008 (folketelling 2002), 10&nbsp;084 (folketelling 1989).

Bosetningen har vært kjent siden 1888.  Bystatus ble innvilget i 1945.

Den opprinnelige byen Sjagonar ble demmet ned på 1970-tallet på grunn av byggingen av kraftverket Sajano-Sjusjensk. Byen ble gjenoppbygd sju kilometer fra den opprinnelige plasseringen.

## Referanser


## Eksterne lenker
*
Turan (by)

**Turan** (russisk: Тура́н) er en by i republikken Tuva i Russland. Den ligger rundt 60&nbsp;km nordvest for Kyzyl. Innbyggertall: 5&nbsp;598 (folketelling 2002)

Den ble grunnlagt i 1885 av russiske nybyggere fra Sibir. Bystatus ble innvilget i 1945. 

## Referanser
Tsjadan

**Tsjadan** (russisk: Чадан) er en by i republikken Tuva i Russland. Den ligger ved elva Tsjadan, rundt 200&nbsp;km vest for Kyzyl. Innbyggertall: 9&nbsp;454 (folketelling 2002), 10&nbsp;775 (folketelling 1989).

Bosetningen har vært kjent siden 1873. Bystatus ble innvilget i 1945.

## Referanser
Kizilsu

**Kizilsu** (forenklet kinesisk: 克孜勒苏; tradisjonell kinesisk: 克孜勒蘇; pinyin: *Kèzīlèsū*; Wade-Giles: *Kò-tzū-lè-sū*; uigurisk: قىزىلسۇ; uigur-latin: *Qizilsu*) er et autonomt prefektur for kirgisene og ligger sørvest i Xinjiang i Folkerepublikken Kina. 

Kizilsu har et areal på 69.112 km².

Prefekturet hadde  innbyggere i 2000, og  innbyggere i 2004.

## Administrative enheter
Det autonome prefekturet Kizilsu har jurisdiksjon over ett byfylke (市 *shì*) og 3 fylker (县 *xiàn*).

## Etnisk sammensetning
Selv om det er kirgiserne som er den titulære nasjonaliteten i dette autonome prefekturet består befolkningsmajoriteten av uigurer, noe som er en konsekvens av den kinesiske sentralregleringens befolkningspolitikk i Xinjiang.

## Referanser
2. serierunde i 2. divisjon avdeling 3 2008

**2. serierunde i 2. divisjon avdeling 3 2008** startet 17. april og endte med Os mot Viking 2 21. april 2008.


## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Interimsavtalen

**Interimsavtalen**, også kalt **Taba-avtalen**, **Oslo II-avtalen** eller **Oslo 2-avtalen**, var en omfattende og kompleks avtale mellom Israel og Palestinas frigjøringsorganisasjon (PLO). Den ble først signert i Taba (på Sinaihalvøya, Egypt) den 24. september 1995 og deretter, fire dager senere, 28. september 1995, i Washington, DC av Israels statsminister Yitzhak Rabin og PLOs formann Yasir Arafat med USA (representert ved president Bill Clinton), Russland, Egypt, Jordan, Norge og EU som vitner. Avtalen var en oppfølging av Oslo-avtalen, som ble inngått to år tidligere, i 1993.

Avtalen omhandlet fremtiden på Gazastripen og Vestbredden, hvor hovedmålet var å styrke og utvide det palestinske selvstyret på Vestbredden. Den inkluderte også at Israels forsvar trakk seg ut av de aktuelle områdene, og at det skulle innføres demokratiske valg blant palestinerne. Som resultat ble Yasir Arafat valgt som den første demokratisk valgte presidenten av Det palestinske selvstyret.

Avtalen hadde en tidsramme på tre år fra mai 1996, hvor uoverenskomster skulle avklares innen 1999.

I mangel av videre fremdrift i fredsforhandlingene er avtalen den siste, og fortsatt gjeldende folkerettslige avtalen mellom Israel og de palestinske myndighetene.

## Se også
* Oslo-avtalen
* Relasjoner mellom Norge og Israel
* Midtøsten-konflikten

## Referanser
Edward Lorenz

**Edward Norton Lorenz** (1917–2008) var en prisbelønnet amerikansk matematiker, meteorolog og en av pionerene i  kaosteorien. Han er spesielt kjent for sommerfugleffekten.

Han studerte matematikk ved Dartmouth College i New Hampshire og Harvard University i Massachusetts.  Under andre verdenskrig, gjorde han tjeneste som varslingsmeteorolog for USA flyvåpen. Etter krigen tok han opp studier i meteorologi ved Massachusetts Institute of Technology der han senere var professor i mange år. I den perioden hadde han et nært samarbeid med blant annet norske Arnt Eliassen.

## Forskning
På 1960-tallet konstruerte Lorenz en deterministisk modell for å studere atmosfærens sirkulasjonsmønster ved hjelp av datamaskiner. Han oppdaget at ørsmå variasjoner i initialtilstanden til hver av modellens tolv parametere førte til totalt divergerende løsninger. Denne følsomheten for startbetingelsene ble etterhvert kjent i popularisert form under navnet sommerfugleffekten. Han brukte denne betegnelsen første gang under et foredrag 29. desember 1979.

Lorenz fortsatte med å utlede de underliggende matematiske sammenhengene og publiserte et forholdsvis enkelt sett av ligninger som til sammen beskriver et kaotisk mønster senere kjent som Lorenzattraktoren.

Han er regnet som en av de mest innflytelsesrike matematikere i det 20. århundre.

## Priser (utvalg)
* 2004 – Buys Ballotmedaljen
* 1983 – Crafoordprisen

## Referanser
Allgäu-Alpene

**Allgäu-Alpene** er en fjellkjede i Alpene som strekker seg fra Bodensjøen og 75&nbsp;km østover. Den overlapper med landskapet Allgäu, men er ikke sammenfallende med dette: Allgäus sydgrense går langs Allgäu-Alpenes hovedkam; på den andre siden strekker Allgäu seg lenger nordover enn Alpene.

## Avgrensning
Allgäu-Alpene begrenses
* i øst av Lech (mot Ammergau-Alpene),
* i syd av Lech, Hochtannbergpasset og Bregenzer Ache (mot Lechtal-Alpene) samt av Subersach (mot Bregenzerwald).

I vest når Allgäu-Alpene såvidt Bodensjøen. Nordgrensa er ikke klart definert, men følger omtrent linja Lindau&ndash;Kempten&ndash;Füssen.

## Topper
De ti høyeste fjelltoppene i Allgäu-Alpene er:
* Großer Krottenkopf (2657 moh., Tirol)
* Hohes Licht (2652 moh., Tirol)
* Hochfrottspitze (2649 moh., Bayern/Tirol)
* Mädelegabel (2644 moh., Bayern/Tirol)
* Urbeleskarspitze (2632 moh., Tirol)
* Steinschartenkopf (2615 moh., Tirol)
* Marchspitze (2610 moh., Tirol)
* Bretterspitze (2609 moh., Tirol)
* Bockkarkopf (2608 moh., Bayern/Tirol)
* Biberkopf (2599 moh., Bayern/Tirol)

## Daler og videre inndeling
Den største dalen i Allgäu-Alpene er den til elven Iller, som strekker seg nordfra mot Alpene og bl.a. omfatter byene Kempten, Immenstadt og Oberstdorf. Større daler på den østerrikske siden av fjellgruppa er Kleinwalsertal (Vorarlberg) og Tannheimer Tal (Tirol). Den førstnevnte dalen er en funksjonell østerriksk eksklave, siden den bare er tilgjengelig via Oberstdorf i Tyskland. Mellom Kleinwalsertal og Tannheimer Tal danner Allgäu-Alpene en utpreget hovedkam. Vest og nord for denne består de derimot av en rekke mindre fjellgrupper. *Tannheimer Berge* nord for Tannheimer Tal er kjedens østligste delgruppe (2238&nbsp;moh. i *Kellenspitze*).

## Geologi
De viktigste bergartene i Allgäu-Alpene er dolomitt fra trias; kalk fra jura; sandstein, kalkstein, mergel og flysch fra kritt; og molasse fra paleogen.

## Eksterne lenker
*
Heiðar Helguson

**Heiðar Helguson** (født 1977) er en islandsk tidligere fotballspiller. 

På seniornivå har Heiðar spilt for Dalvík, Þróttur Reykjavík, Lillestrøm, Watford, Fulham, Bolton, Queens Park Rangers og Cardiff City før han avsluttet karrieren for fotballaget til Skautafélag Reykjavíkur.

## Referanser


## Eksterne lenker
*
Paltamo

**Paltamo** er en kommune i landskapet Kajanaland i Finland. Den grenser til kommunene Kajana, Puolanka, Ristijärvi, Sotkamo og Vaala. Kommunen er enspråklig finsk. Paltamo hadde .

## Referanser


## Eksterne lenker
*
Jason Giambi

**Jason Gilbert Giambi** (født 1971) er en Major League Baseball first baseman for New York Yankees.  

Han var American Leagues mest verdifulle spiller i år 2000 for Oakland Athletics, og er fem ganger All-Star. 

## BALCO-skandalen
Jason Giambi innrømmet å ha brukt veksthormoner og anabole steroider.  

## Referanser


## Eksterne lenker
*
Jeremy Giambi

**Jeremy Dean Giambi** (født 30. september, 1974 i San Jose, California, død 9. februar 2022) var en venstrehånds, profesjonell baseballspiller for Kansas City Royals, Oakland Athletics, Philadelphia Phillies, og Boston Red Sox.  Han var yngre bror av Jason Giambi. 13. mars 2005 hevdet *The Kansas City Star* at Jeremy hadde innrømmet bruk av anabole steroider. 

## Referanser


## Eksterne lenker
*
Jay Gibbons

**Jay Jonathan Gibbons** (født 2. mars 1977 i Rochester i Michigan i USA) var en major leaguesspiller for Orioles til 30. mars 2008, da han ble fri agent.

I 2008 ble han utestengt i 15 kamper for bruk av dopingmidler.

## Referanser

## Eksterne lenker
*
Allgäu

**Allgäu** (uttales «al-gåi») er et landskap sør i Tyskland. Mesteparten ligger i det bayerske distriktet Schwaben, men også Baden-Württemberg og de østerrikske forbundsstatene Vorarlberg og Tirol har mindre andeler av Allgäu. Landskapets viktigste by og økonomiske sentrum er Kempten.

Allgäu er et variert bakkelandskap, som lengst i sør går over i fjell (Allgäu-Alpene) og som domineres av landbruk. Viktigste næringsgren er fehold med melkeproduksjon, inkludert noe seterdrift i sør. Landskapet er et yndet feriemål, både for sommer- og vinterturister.

## Etymologi
Allgäu hevdes å være en forvanskning av Alp-ge-äu. Stavelsen «alp» kommer av alper, «äu» av det tyske ordet Auen, altså våtmarker. «Ge» er en forstavelse som i *Gebirge* (fjell), som her skal forstås som *Geauen*, altså flere våtmarker, eller et våtmarks- eller flodlandskap.

## Avgrensning og inndeling
Allgäu begrenses av Allgäu-Alpenes hovedkam i sør og av elva Lech i øst. I&nbsp;vest og nord er grensa noe uskarp og følger omtrent byene Lindau&ndash;Wangen&ndash;Memmingen&ndash;Kaufbeuren. Dette området har om lag 560&nbsp;000 innbyggere.

Allgäu deles tradisjonelt i fire regioner, Ober-, Unter- West- og Ostallgäu (øvre, nedre, vestre og østre Allgäu). Av disse er Ober-, Unter- og Ostallgäu omtrent sammenfallende med de bayerske kretsene (*Landkreise*) av samme navn. Kleinwalsertal i Vorarlberg og Tannheimer Tal samt kommunen Jungholz i Tirol regnes også til *regionen* Oberallgäu, men hører selvfølgelig ikke til *kretsen*. Westallgäu ligger derimot hovedsakelig i Baden-Württemberg, med mindre områder i Bayern.

## Byer
De største byene i Allgäu er:
* Isny im Allgäu
* Kaufbeuren
* Kempten
* Leutkirch im Allgäu
* Marktoberdorf
* Memmingen
* Sonthofen
* Wangen im Allgäu

Andre kjente steder er vintersportsstedet Oberstdorf og det forhenværende riksklosteret Ottobeuren.

## Referanser
Ed Giddins

**Edward Simon Hunter Giddins** (født 20. juli 1971 i Eastbourne, Sussex) er en tidligere engelsk cricketspiller som spilte i fire testkamper fra 1999 til 2000.

Gjennom karrieren har han vært suspendert for bruk av kokain, og utestengt i fem år for å ha plassert penger på at laget hans skulle tape en kamp. I dag forsøker han å livnære seg av pokerspill.

## Eksterne lenker
* 
* Hendon Mob poker turnering resultat
Virserum

**Virserum** er et tettsted i Hultsfred kommune i Kalmar län i Småland i Sverige. I 2010 hadde tettstedet  innbyggere.

På innsjøene rundt tettstedet utspant de siste og avgjørende slagene i Dackefeiden seg. 

## Referanser
Everton Giovanella

**Everton Giovanella** (født 13. september 1970) er en tidligere spansk-brasiliansk fotballspiller. I 2006 ble han utestengt i to år for bruk av nandrolon.

## Referanser


## Eksterne lenker
* 
* Artikkel vedrørende den positive dopingtesten
* as.com: Everton Giovanellas comeback
Abbekås

**Abbekås** er et tettsted i Skurup kommune i Skåne län i Sverige. Abbekås ligger mellom Ystad og Trelleborg på Skånes sørkyst. I 2010 hadde tettstedet 729 innbyggere.

## Referanser


## Eksterne lenker
* Abbekås Byalag